Diari Oficial de la Generalitat Valenciana


Sumari del DOGV 9863, del 04-06-2024 (2024/5184)

RESOLUCIÓ de 30 de maig de 2024, de la secretària autonòmica de Cultura i Esport, per la qual es regula i es concedix una subvenció directa a la Fundación del Toro de Lidia per a la promoció i la realització d'activitats i festejos taurins per a l'exercici 2024.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9863

Data del DOGV
:   04-06-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/5184


Data del document
:   30-05-2024

Organisme emissor
:   Vicepresidència Primera i Conselleria de Cultura i Esport

Tipus de document
:   Resolució

Descriptors 

:   * Vicepresidència Primera i Conselleria de Cultura i Esport
    * espectacles

RESOLUCIÓ de 30 de maig de 2024, de la secretària autonòmica de Cultura i Esport, per la qual es regula i es concedix una subvenció directa a la Fundación del Toro de Lidia per a la promoció i la realització d'activitats i festejos taurins per a l'exercici 2024. [2024/5184]  
La Llei 8/2023, de 27 de desembre, de pressupostos de la Generalitat per a l'exercici 2024, preveu, amb càrrec al subprograma 453A00, «Promoció i activitat cultural i escènica·, secció G0118, servici G011802, centre gestor G36562860, i capítol IV, la línia de subvenció S1561, amb la denominació «Ajudes per a la realització d'activitats i festejos taurins», una dotació de 300.000,00 €, de regulació nominativa i concessió directa, i que té com a descripció i finalitat el finançament per a la promoció i la realització d'activitats i festejos taurins. L'entitat beneficiària és la Fundación del Toro de Lidia.  
Esta línia de subvenció es troba inclosa en el Pla estratègic de subvencions de la Vicepresidència Primera i Conselleria de Cultura i Esport, per al període 2024-2026, aprovat per la Resolució de 12 de febrer de 2024, de la Vicepresidència Primera i Conselleria de Cultura i Esport, que inclou en l'apartat corresponent al Programa 453A00/ «Promoció i activitat cultural i escènica· la línia de subvenció S1561, «Ajudes per a la realització d'activitats i festejos taurins·.  
L'Estatut d'Autonomia de la Comunitat Valenciana, en l'article 49.1.4, atribuïx a la Generalitat la competència exclusiva en matèria de cultura. La tauromàquia és una manifestació cultural de primer orde a tot Espanya i, en particular, a la Comunitat Valenciana.  
El preàmbul de la Llei 18/2013, de 12 de novembre, reguladora de la tauromàquia com a patrimoni cultural, posa en valor «l'indiscutible caràcter cultural de la tauromàquia que mereix ser preservat com un tresor propi del nostre país, ric en cultures diferents·. La tauromàquia és una manifestació artística en si mateixa, desvinculada d'ideologies, en què destaquen valors com el valor, l'estètica i la solidaritat, que forma part de la cultura tradicional i popular, com a conjunt de manifestacions, coneixements, activitats i creences passats i presents de la memòria col·lectiva. En la condició que té de patrimoni cultural, l'article 3 de la Llei 18/2013 proclama l'obligació dels poders públics, en el seu respectiu àmbit competencial, de garantir la conservació de la tauromàquia i promoure'n l'enriquiment, d'acord amb el que preveu l'article 46 de la Constitució, per al desenvolupament de les diverses manifestacions culturals, per a fer-les visibles i accessibles als ciutadans. Com a manifestació cultural, la tauromàquia és mereixedora de la promoció dels poders públics, mitjançant fórmules i mecanismes adequats a les particularitats de l'organització dels festejos taurins, per a facilitar l'accés dels aficionats i del públic en general a estos.  
  
En la consecució d'este objectiu fonamental de promoció de la tauromàquia, el foment i l'impuls de les carreres dels jóvens toreros és un element imprescindible per a la consecució d'aquella, no sols formant els futurs mestres del toreig, sinó també generant afició entre el públic més jove.  
Un dels segments més importants en el procés de formació dels nous matadors de bous són les novillades amb cavalls o novillades picades. Els jóvens joneguers troben serioses dificultats per a continuar formant-se una vegada finalitzada la fase de novillades sense cavalls, la qual cosa fa que molts no puguen fer el salt a matadors de bous. El nombre de novillades amb cavalls exigit per la normativa vigent per a accedir a la condició de matador de bous i el cost econòmic elevat de les novillades amb cavalls dificulten la formació, la progressió i la carrera dels jóvens aspirants a professionals taurins, ja que constituïxen una dificultat afegida a les ja existents, la qual cosa impedix que els joneguers puguen fer el nombre mínim de vint-i-cinc novillades, que són les exigides per a completar l'etapa de formació, d'acord amb els articles 4 i 5 del Decret 176/1992, de 28 de febrer, pel qual s'aprova el Reglament d'espectacles taurins, i convertir-se en professionals del toreig. I d'aquí ve que l'etapa com a joneguers amb picadors siga considerada unànimement pel sector taurí com la més difícil per als aspirants a matadors de bous i, per tant, la més necessitada d'estímuls.  
  
La Fundación del Toro de Lidia és una entitat sense ànim de lucre, que invertix els recursos que té en la promoció d'una sèrie de circuits taurins pertanyents a la Liga Nacional de Novilladas i els seus participants, que s'ha configurat com una de les entitats més representatives del sector taurí. Formen part d'esta tots els professionals vinculats al món del bou, i aglutina tant el sector professional (toreros, ramaders, empresaris i aficionats) com la societat civil. Segons els seus estatuts, esta fundació té per finalitat fomentar, conservar, millorar, defendre, promoure i divulgar el bou de lídia i la tauromàquia, com a cultura i disciplina artística, en tots els àmbits, material i immaterial, i els diferents sectors implicats, i així facilita i protegix el dret de tots al seu coneixement, l'accés i el lliure exercici en totes les seues manifestacions.  
  
Des de 2021, la Fundación del Toro de Lidia és organitzadora i titular de la marca «Liga Nacional de Novilladas·, que, amb el suport inestimable de diferents administracions públiques, té per objecte promoure uns cicles de novillades amb picadors en format competició, en la denominada Liga Nacional de Novilladas, que s'ha consolidat com un referent d'organització i gestió dins del món del bou. La Liga Nacional de Novilladas integra un circuit de novillades amb cavalls en diverses regions d'Espanya per a aconseguir més exposició i promoció per a tots els joneguers participants i un recorregut molt més extens.   
  
La Fundación del Toro de Lidia és l'única entitat amb experiència provada en l'organització d'esta mena de circuits, i la participació en el circuit i la integració d'este en la Liga Nacional de Novilladas reporta per als jóvens joneguers uns avantatges que difícilment són assolibles d'una altra manera. No hi ha cap altra entitat diferent de la Fundación del Toro de Lidia que haja organitzat o preveja organitzar una Liga Nacional de Novillades per a l'any 2024, amb les peculiaritats i les característiques que s'han assenyalat. L'experiència de la Fundación es remunta a la realització de diversos circuits de novillades abans de 2021, i des de llavors ha promogut l'organització de l'única Liga Nacional de Novilladas. L'experiència en el sector, el prestigi i el reconeixement de la Fundación del Toro de Lidia en el sector taurí, reconegut amb el Premi Nacional de Tauromàquia en 2020, i una representació variada en el seu patronat dels diferents sectors professionals de l'àmbit taurí, i dels aficionats, justifiquen la concessió de la subvenció.  
  
Sense perjuí de l'interés públic de la finalitat perseguida, no és possible promoure la concurrència donades la singularitat i l'especificitat de l'objecte de la subvenció, ja que no es tracta d'organitzar novillades o un circuit de novillades qualsevol que pot organitzar qualsevol professional del sector, sinó que amb la concessió d'esta subvenció a la Fundación del Toro de Lidia, amb la finalitat d'organitzar un circuit de novillades amb picadors a la Comunitat Valenciana integrada en la Liga Nacional de Novilladas, per a possibilitar una promoció real i efectiva dels nostres jóvens joneguers i altres jóvens promeses d'altres comunitats autònomes, i amb això aconseguir la promoció cultural de la tauromàquia amb els avantatges que suposa la participació en aquella.   
  
Els finalistes del circuit de la Comunitat Valenciana tindran l'opció de tornar a participar l'any següent en un altre circuit, de manera que les seues possibilitats i la repercussió augmenten, no sols en la seua regió d'origen. La Liga Nacional de Novilladas incorpora gradualment avantatges per als triomfadors, com ara: dret a participar en la Copa Chenel una vegada prenguen l'alternativa, un certamen organitzat per l'FTL junt amb la Comunitat de Madrid per a matadors de bous de molt de prestigi internacional, el triomfador del qual té dret a participar el 12 d'octubre en Las Ventas, en un dels cartells més importants de l'any i, així mateix, el dret a torejar com a joneguer a la plaça de Las Ventas, gràcies a l'acord aconseguit amb l'empresa Plaza 1, gestora de la plaça de bous madrilenya.  
Atés que la subvenció prové de fons públics i que les novillades del circuit de la Liga Nacional a la Comunitat Valenciana seran contractades per la Fundación del Toro de Lidia, puix que esta entitat no té per objecte la realització material d'esta, serà imprescindible que el procediment de selecció dels empresaris taurins i ramaderies es realitze conforme a un procediment que ha de tindre com a principis rectors la transparència, publicitat, concurrència i objectivitat, seleccionant les ramaderies participants, abastant la màxima varietat possible d'encasts i afavorint que procedisquen de diferents províncies de la regió.   
L'article 22 de la Llei 38/2003, de 17 de novembre, general de subvencions, establix, en l'apartat 2.a, la possibilitat de concedir, de manera directa, les subvencions previstes nominativament en els pressupostos generals de l'Estat, de les comunitats autònomes o de les entitats locals, en els termes arreplegats en els convenis i en la normativa reguladora d'estes subvencions.  
D'altra banda, l'article 168 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, establix que podran concedir-se de manera directa, mitjançant una resolució, les subvencions previstes nominativament en la Llei de pressupostos de la Generalitat, entenent-se com a tals aquelles l'objecte, la dotació pressupostària i el destinatari de les quals figuren inequívocament en els seus annexos.  
En este sentit, la lletra d de l'apartat 4 de l'article 160 de l'esmentada Llei 1/2015 disposa que les persones titulars de les conselleries seran les competents per a la concessió de les subvencions nominatives, i l'apartat 5 d'este preveu que l'exercici d'esta competència podrà ser delegat.  
D'esta manera, mitjançant la Resolució de 13 d'abril de 2022, del conseller d'Educació, Cultura i Esport, sobre delegació de competències en determinats òrgans, delega en la persona titular de la Secretaria Autonòmica de Cultura i Esport les resolucions de concessió de subvencions de manera directa, que corresponguen al seu àmbit competencial, a què es referixen els articles 22.2 i 28 de la Llei 38/2003, de 17 de novembre, general de subvencions, i l'article 168 de la Llei 1/2015, de 6 de febrer, de la Generalitat, del sector públic instrumental i de subvencions.  
  
La Vicepresidència Primera i Conselleria de Cultura i Esport és el departament del Consell al qual, en virtut del que disposa l'article 3 del Decret a 10/ 2023, de 19 de juliol, del president de la Generalitat, pel qual es determinen el nombre i la denominació de les conselleries, i les seues atribucions, li corresponen les competències en matèria de cultura i promoció cultural, en el desplegament del qual impulsa, entre altres iniciatives, diverses línies de foment i col·laboració amb entitats i administracions públiques amb les que coadjuva en la consecució d'una programació cultural diversa i àmplia en tot el territori.  
En este sentit, tenint en compte que la Fundación del Toro de Lidia, per l'objecte social que té, és una entitat que representa tant els professionals del sector taurí com els aficionats, segons es deduïx de la composició del patronat de l'entitat, en què es troben representats els diferents estaments taurins, i és l'única entitat amb experiència provada en l'organització de circuits taurins pertanyents a la Liga Nacional de Novilladas i la participació en el circuit dels participants, gràcies a la seua integració en la Liga Nacional de Novilladas, amb els recursos necessaris per a promocionar i fer activitats i festejos taurins en el marc de la Comunitat Valenciana.  
Amb esta finalitat, la Llei 8/2023, de 27 de desembre, de pressupostos de la Generalitat per a l'exercici 2024, preveu la concessió directa per a esta fundació d'una subvenció per import de 300.000,00 €.  
S'ha aplicat el que disposa el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques. Les subvencions que es concedixen en esta resolució no requerixen la notificació esmentada abans, per no reunir els requisits de l'article 107 del Tractat de funcionament de la Unió Europea; en concret, per no suposar un avantatge econòmic, ja que l'entitat a la qual va dirigida la subvenció no exercix activitat econòmica que puga oferir béns o servicis en el mercat i, per tant, no hi ha possibilitat de falsejament de la competència que afecte els intercanvis comercials entre estats membres.  
  
Per tot el que s'ha exposat, havent-se seguit els tràmits que s'arrepleguen en l'article 168.1.a de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; d'acord amb el que establix la Llei 8/2023, de 27 de desembre, de pressupostos de la Generalitat per a l'exercici 2024, i en virtut de les competències atribuïdes a la Vicepresidència Primera i Conselleria de Cultura i Esport en el Decret 10/2023, de 19 de juliol, del president de la Generalitat, pel qual es determinen el nombre i la denominació de les conselleries, i les seues atribucions; en el Decret 112/2023, de 25 de juliol, del Consell, pel qual establix l'estructura orgànica bàsica de la Presidència i de les conselleries de la Generalitat, i el Decret 186/2023, de 17 d'octubre, del Consell, d'aprovació del Reglament orgànic i funcional de la Vicepresidència Primera i Conselleria de Cultura i Esport, i de la delegació continguda en el resolc primer, apartat 2, de la Resolució de 13 d'abril de 2022, del conseller d'Educació, Cultura i Esport, sobre delegació de competències en òrgans determinats, resolc:  
  
  
Primer. Objectiu i finalitat   
Esta resolució té per objecte regular la concessió directa d'una subvenció nominativa prevista en la Llei 8/2023, de 27 de desembre, de pressupostos de la Generalitat per a l'exercici 2024, destinada a la Fundación del Toro de Lidia per a promoure, organitzar i desenvolupar un circuit de novillades a la Comunitat Valenciana en format de competició, i la seua agrupació en la Liga Nacional de Novilladas, amb la finalitat d'impulsar i promoure la formació i la preparació dels joneguers que aspiren a ser matadors de bous. Amb esta finalitat, es faran les actuacions indicades en l'apartat quart d'esta resolució.   
  
Segon. Raons d'interés públic que concorren en la concessió  
La possibilitat de concedir una subvenció, de caràcter nominatiu, a la Fundación del Toro de Lidia està prevista en l'article 22.2.a de la Llei 38/2003, de 17 de novembre, general de subvencions, i en l'article 168.1.a de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i així està prevista de manera expressa en el pressupost de la Generalitat per a l'exercici 2024, en la secció G0118, servici G011802, centre gestor W42784681, i subprograma 453A00, la línia de subvenció S1561, amb la denominació «Ajudes per a la realització d'activitats i festejos taurins», amb una dotació de 300.000,00 €, de regulació nominativa i concessió directa, i que té com a descripció i finalitat la promoció i la realització d'activitats i festejos taurins.  
La subvenció regulada en esta resolució té caràcter singular, derivat del caràcter excepcional i únic de l'entitat beneficiària, i atés el projecte presentat per la Fundación del Toro de Lidia i la finalitat de la Generalitat de promocionar i fer activitats i festejos taurins, segons les determinacions previstes expressament per la Llei 8/2023, de 27 de desembre, de pressupostos de la Generalitat per a l'exercici 2024.  
  
S'ha optat per atorgar l'ajuda mitjançant una resolució i no per un conveni, tal com es determina en la Llei de 8/2023, de 27 de desembre, en relació amb l'article 168.1.a de la Llei 1/2015, de 6 de febrer, de la Generalitat, atés que no hi ha cap mena de contraprestació, excepte la mera aportació econòmica de la Generalitat, i que es tracta d'una activitat singular i única.  
  
Tercer. Entitat beneficiària  
L'entitat beneficiària de l'ajuda concedida és la Fundación del Toro de Lidia, entitat sense ànim de lucre, inscrita en el Registre de fundacions d'àmbit estatal, que té per objecte l'organització i la promoció d'un circuit de novillades amb cavalls, integrades en la Liga Nacional de Novilladas, amb la finalitat d'impulsar i promocionar la progressió dels jóvens joneguers que aspiren a ser matadors de bous.  
  
Quart. Activitat subvencionada  
1. L'import de l'ajuda estarà destinat a finançar els gastos derivats de la promoció i la realització d'activitats i festejos taurins del circuit de novillades amb picadors, integrades en la Liga Nacional de Novilladas, organitzada per la Fundación del Toro de Lidia (FTL), que es concreten en les actuacions següents:  
Actuació 1: Creació d'un circuit de 6 novillades amb picadors, que es realitzaran en places de bous situades a la Comunitat Valenciana, l'organització de les quals es regirà per les regles següents:  
El circuit de novillades (el circuit) en format competició comprendrà 3 fases:  
1a fase. Se celebraran tres festejos. En cada festeig participaran tres joneguers i es torejaran sis jònecs, dos jònecs per cada joneguer que integra la terna. Els festejos comptaran amb la participació d'un total de nou joneguers.  
2a fase: Semifinals. Se celebraran dos festejos, que comptaran amb la participació de tres joneguers en cada un, que seran els sis joneguers que millor puntuació hagen obtingut en la 1a fase. Cada joneguer torejarà dos jònecs.   
3a fase: Gran final. En esta fase se celebrarà un festeig que comptarà amb la participació dels tres millors joneguers de la 2a fase: el millor de cada una de les dos semifinals i el segon que millor puntuació haja obtingut. Es torejaran un total de set jònecs, dos per cada joneguer, i el sèptim jònecs correspondrà a un rellonejador de jònecs seleccionat per l'FTL, que participarà fora de concurs.  
Per a la selecció dels participants, l'FTL haurà d'ajustar-se a les estipulacions següents:  
Hi participaran nou joneguers amb picadors: almenys huit de la Comunitat Valenciana i un de fora de la Comunitat, que provindrà de l'intercanvi amb algun dels participants de la Liga Nacional de Novilladas (LNN).  
De manera directa, tindran dret a participar-hi 2 joneguers seleccionats per cada una de les escoles de tauromàquia d'Alacant, Castelló i València.  
Els altres dos joneguers seran seleccionats d'acord amb els seus mèrits, entre els quals es presenten a la convocatòria realitzada per l'FTL, per un comité d'experts designat per l'FTL d'entre els joneguers que provinguen de la Comunitat Valenciana o bé hagen sigut alumnes de qualsevol escola de tauromàquia de la Comunitat Valenciana.  
L'FTL compondrà els cartells, tenint en compte com a condicionant el fet que un joneguer tindrà preferència per a participar en un festeig quan se celebre en una localitat que estiga en un radi de 50 km del lloc de naixement d'este, la residència habitual o de l'escola de tauromàquia a la qual haja assistit.  
El calendari del Circuit establit per l'FTL s'organitzarà en dos places de la província d'Alacant, dos de la província de Castelló i dos de la província de València, places de tercera categoria excepte la final, que, de manera excepcional, podria organitzar-se en una plaça de segona o primera categoria, seleccionada per l'FTL amb una comunicació prèvia, perquè en tinga coneixement, a la Vicepresidència Primera i Conselleria de Cultura i Esport, i de cessió gratuïta.  
El jurat de cada novillada estarà format per personalitats de prestigi reconegut nomenades per l'FTL, de les quals almenys la mitat hauran de comprometre's a acudir a tots els festejos de cada una de les fases dels circuits, o a visualitzar els festejos, amb la finalitat d'aconseguir més objectivitat i coherència en les puntuacions de tots. La puntuació seguirà els criteris establits per l'FTL.  
  
Pressupost: 287.761 €  
  
Actuació 2: Promoció del conjunt de festejos del Circuit:  
Posicionament de la marca «Circuit de Novillades de la Comunitat Valenciana·  
Estratègia de comunicació a través d'entorns web, notes de premsa, butlletins periòdics, xarxes socials (FTL, LNN, circuits ja existents: de la Comunitat de Madrid, d'Andalusia, de Castella i Lleó i d'Extremadura).  
Pressupost: 6.800 €  
  
Actuació 3: Organització i gastos generals:  
L'FTL, com a entitat promotora del circuit, i responsable de l'organització genèrica i específica de cada un dels festejos, proposarà perquè la Vicepresidència Primera i Conselleria de Cultura i Esport ho aprove:  
  
- Reglament intern, amb les normes generals de participació, que hauran de subscriure tots els participants  
- Composició del jurat i criteris de puntuació   
- Convocatòria de participació  
- Criteris de selecció dels participants  
- Selecció de places en què s'organitzaran els festejos  
- Programació i calendari dels festejos  
- Selecció d'empresaris i ramaderies participants  
  
Una vegada aprovades per la Vicepresidència Primera i Conselleria de Cultura i Esport les disposicions anteriors que hagen de regular el reglament intern, composició del jurat, convocatòria, selecció dels participants, selecció de places, programació de festejos, selecció d'empresaris i ramaderia, tindran el caràcter de bases reguladores del circuit de novillades amb cavalls que es realitzarà a la Comunitat Valenciana. Estes bases quedaran incorporades en esta resolució mitjançant els annexos corresponents, i s'hauran d'aplicar obligatòriament en l'organització, la promoció i la realització del circuit de novillades. La modificació de les bases esmentades haurà de ser autoritzada prèviament per la Vicepresidència Primera i Conselleria de Cultura i Esport.  
  
2. Les accions objecte de la subvenció hauran d'estar adscrites directament a cada un dels apartats d'actuacions establits en l'ordinal anterior.  
3. Totes les activitats que s'han de dur a terme seran vertebrades territorialment amb una presència uniforme en les tres províncies de la Comunitat Valenciana, pretenent la dinamització de municipis al voltant de la tauromàquia com a expressió cultural.  
  
Quint. Gastos subvencionables  
D'acord amb l'article 31.1 de la Llei general de subvencions, seran subvencionables els gastos que de manera indubtable responguen a la naturalesa de l'activitat subvencionada.   
Seran subvencionables els gastos de naturalesa corrent que estiguen lligats de manera indubtable a la intervenció i a l'execució de les activitats pressupostades i autoritzades, i que resulten estrictament necessaris per a implementar-se, sempre que complisquen les normes sobre justificació i control establides i que es destinen al finançament de la consecució dels objectius concretats en l'actuació.  
Es considerarà gasto realitzat el que s'haja pagat efectivament amb anterioritat a la finalització del període de justificació establit en esta resolució.  
Entre estos gastos es poden incloure:  
a) Gastos directes: seran subvencionables els gastos que resulten necessaris per a realitzar l'activitat subvencionada, sempre que estiguen relacionats amb l'activitat i resulten indispensables per a l'adequada preparació o execució d'esta.  
b) Gastos indirectes: seran subvencionables els gastos de funcionament corresponents a l'activitat general de l'entitat beneficiària, que hagen sigut necessaris per a aconseguir l'objectiu de la subvenció. Únicament es podrà imputar a este concepte de gasto un màxim del 20 % de la subvenció concedida.  
2. D'acord amb el que disposa l'article 31 de la Llei 38/2003, de 17 de novembre, general de subvencions, el cost d'adquisició dels gastos subvencionables haurà d'estar d'acord amb el valor de mercat. Si és el cas, l'òrgan gestor podrà fer la comprovació del valor del mercat amb els mitjans que assenyala l'article 170 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
3. No seran subvencionables:  
a) Gastos per a l'adquisició de béns inventariables (equipament informàtic, mobiliari, equips d'impressió o anàlegs)  
b) Gastos de garantia bancària  
c) Interessos deutors dels comptes bancaris  
d) Interessos, recàrrecs i sancions administratives i penals  
e) Gastos derivats de procediments judicials i administratius  
f) Gastos accessoris als desplaçaments (aparcaments, peatges d'autopistes...)  
4. Els gastos financers, els gastos notarials i registrals i els gastos pericials per a realitzar el projecte subvencionat són subvencionables si estan directament relacionats amb l'activitat subvencionada i són indispensables per a la preparació o l'execució adequades d'esta.  
  
5. Els tributs són gastos subvencionables quan el beneficiari de la subvenció les abona de manera efectiva. En cap cas es consideren gastos subvencionables els impostos indirectes quan siguen susceptibles de recuperació o compensació, ni els impostos personals sobre la renda.  
  
6. Les activitats susceptibles de subvenció podran fer-se després de la publicació d'esta resolució, sempre que conste la conformitat de l'entitat beneficiària. No obstant això, també seran susceptibles de subvenció les activitats incloses en l'àmbit d'aplicació d'esta resolució realitzades des de l'1 de gener de 2024 fins a la data de finalització del termini per a presentar la justificació.  
  
  
Sext. Quantia  
L'import de la subvenció s'establix en un màxim de 300.000,00 €. Este import s'abonarà amb càrrec a la línia de subvenció S1561, de la secció, servici, centre gestor i programa O6778.61.70.715S95, de l'estat de gastos del pressupost de la Generalitat per a l'exercici 2024.  
  
  
Sèptim. Procediment  
1. L'entitat beneficiària haurà de manifestar, en el termini de quinze dies hàbils a partir de la publicació d'esta resolució en el Diari Oficial de la Generalitat Valenciana, la seua conformitat amb la concessió de la subvenció i amb les presents bases reguladores, d'acord amb el model que s'inclou com a annex d'esta resolució.  
2. El model de conformitat, omplit i firmat degudament, haurà de presentar-se telemàticament a través del procediment «Z - Sol·licitud general d'iniciació i tramitació telemàtica de procediments de la Vicepresidència Primera i Conselleria de Cultura i Esport· en l'enllaç següent: https://www.gva.es/va/inicio/procedimientos'id\_proc=g94645.  
  
3. D'acord amb el que disposa l'article 68 de la Llei 39/2015, d'1 d'octubre, del procediment administratiu comú de les administracions públiques, si el document de conformitat s'ha formalitzat de manera incompleta o no s'han aportat els requisits i els documents que assenyala esta base, es requerirà a la persona interessada que, en un termini de deu dies hàbils, esmene la falta o hi adjunte els documents preceptius, amb la indicació que, si no ho fa, es considerarà que en desistix, amb una resolució d'arxiu de l'expedient en els termes que preveu l'article 21 de la llei esmentada, i la concessió de la subvenció quedarà sense efecte, i, per tant, es perdrà el dret a la percepció.  
  
  
Octau. Òrgan gestor  
La tramitació i la gestió de la subvenció corresponen a la Direcció General de Cultura de la Vicepresidència Primera i Conselleria de Cultura i Esport de la Generalitat Valenciana.  
  
Nové. Obligacions de l'entitat beneficiària  
1. La Fundación del Toro de Lidia estarà subjecta a les obligacions generals derivades de la normativa vigent sobre ajudes o subvencions públiques i, en particular, a les que fan referència els articles 13 i 14 de la Llei general de subvencions.  
2. La Fundación del Toro de Lidia estarà obligada a executar les activitats subvencionades en els termes d'esta resolució i a justificar-ne la realització en els terminis establits.  
3. En particular, estarà obligada a:  
a) Realitzar les activitats que fonamenten la concessió de la subvenció previstes en el punt quart d'esta resolució en les dates compreses entre l'1 de gener i el 31 d'octubre del 2024.  
b) Justificar el compliment dels requisits i les condicions, així com la realització de l'activitat i el compliment de la finalitat que determinen la concessió de la subvenció.  
c) Sotmetre's a les actuacions de comprovació que haja d'efectuar l'òrgan que concedix la subvenció, així com qualssevol altres de comprovació i control financer que puguen dur a terme els òrgans de control competents que se li siguen requerides en l'exercici de les actuacions anteriors.  
d) Comunicar a la Direcció General de Cultura l'obtenció d'altres subvencions, ajudes, ingressos o recursos que financen les activitats per a la mateixa finalitat i que puguen donar lloc a la modificació de l'ajuda si es produïx una variació de les condicions considerades per a la concessió de la subvenció. En cap cas, la suma de totes estes podrà superar el cost de l'activitat subvencionada. Per a fer-ho, el beneficiari emetrà un certificat de les subvencions, les ajudes o les aportacions de qualsevol tipus obtingudes d'altres persones públiques o privades per a finançar l'activitat. La comunicació haurà d'efectuar-se quan es conega i, en tot cas, amb anterioritat a la justificació de l'aplicació donada als fons percebuts.  
e) Conservar els documents justificatius de l'aplicació dels fons rebuts, incloent-hi els documents electrònics, mentres puguen ser objecte de les actuacions de comprovació i control.  
f) Disposar dels llibres comptables, els registres diligenciats i altres documents degudament auditats en els termes exigits per la legislació mercantil i sectorial aplicable, així com tots els estats comptables i els registres específics que siguen exigibles, amb la finalitat de garantir l'exercici adequat de les facultats de comprovació i control.  
g) Acreditar amb anterioritat a la concessió de la subvenció, mitjançant una declaració responsable, no estar sotmés a les prohibicions per a obtindre la condició de beneficiari, establides en l'article 13 de la Llei 38/2003, i també no ser deutor de la Generalitat per reintegrament de subvencions, d'acord amb el que preveu l'article 25 del Reglament de subvencions. En qualsevol cas, amb caràcter previ, l'òrgan gestor podrà dur a terme els actes d'instrucció necessaris per a conéixer si l'entitat subvencionada complix els requisits establits per a ser-ne beneficiària en els termes previstos en esta resolució.  
  
h) Acreditar amb anterioritat a la concessió de la subvenció, mitjançant una declaració responsable, trobar-se al corrent en el compliment de les seues obligacions davant de la TGSS, AEAT i ATV, de conformitat amb l'article 14 de la Llei 38/2003, general de subvencions. Amb l'autorització prèvia de la Fundación del Toro de Lidia, l'entitat concedent de la subvenció podrà comprovar que aquella es troba al corrent en el compliment de les seues obligacions, i deixarà constància d'això en l'expedient administratiu.   
i) Adoptar les mesures de difusió incloses en l'apartat 4 de l'article 18 de la Llei 38/2003, que establix que els beneficiaris hauran de donar la publicitat adequada del caràcter públic del finançament de les activitats objecte de subvenció. Estes mesures poden consistir en la inclusió de la imatge institucional de l'entitat concedent, així com llegendes relatives al finançament públic en cartells, plaques commemoratives, materials impresos, mitjans electrònics o audiovisuals, o bé en esments realitzats en mitjans de comunicació. En este sentit, tot el material gràfic i audiovisual publicitari que es realitze (cartells, fullets, pancartes, DVD, CD i la resta de documentació i material utilitzat) indicaran que l'activitat subvencionada es realitza en col·laboració amb la Vicepresidència Primera i Conselleria de Cultura i Esport, i les inclusions o les mencions que es realitzen en les pàgines web oficials per a donar repercussió a les activitats incorporaran, si hi correspon, el logotip que facilite la Generalitat. Respecte de les campanyes de publicitat que es duguen a terme, s'haurà de respectar el que establix la Llei 12/2018, de 24 de maig, de la Generalitat, de publicitat institucional per a l'interés ciutadà i la concepció col·lectiva de les infraestructures públiques.  
  
j) Com a entitat beneficiària d'una subvenció, en compliment de l'article 3 de la Llei 19/2013, de 9 de desembre, de transparència, accés a la informació pública i bon govern, i de la lletra b de l'article 4 de la Llei 1/2022, de 13 d'abril, de la Generalitat, de transparència i bon govern de la Comunitat Valenciana, en el cas de percebre durant el període d'un any ajudes o subvencions públiques en una quantia superior a 50.000 euros o quan, almenys, el 40 % del total dels seus ingressos anuals tinguen caràcter d'ajuda o subvenció pública, sempre que suposen com a mínim la quantitat de 5.000 euros, haurà de complir les obligacions de publicitat activa que arreplega el capítol II del títol I de la Llei 19/2013, de 9 de desembre.  
La difusió de la informació que establix esta clàusula s'ha de fer per mitjà de la pàgina web de l'entitat, o bé a través de la plataforma TEP - Transparència Entitats Privades, de GVA Oberta, a la qual es pot accedir en https://gvaoberta.gva.es/va/tep.  
k) Reintegrar els fons percebuts en els supòsits que preveuen l'article 37 de la Llei 38/2003 i l'article 172 de la Llei 1/2015, de la Generalitat.  
l) Els contractes que formalitze l'entitat beneficiària de la subvenció amb el mateix proveïdor per a realitzar actuacions subvencionades, que tinguen un import igual o superior a 15.000 € (excloent-ne l'IVA), requeriran per a la seua acceptació que s'hagen sol·licitat almenys tres ofertes de tres proveïdors diferents, amb caràcter previ a l'adquisició del compromís per a prestar el servici o l'entrega del bé, llevat que, per les característiques especials que tinga, no hi haja en el mercat més que una empresa prestadora o subministradora, o el gasto s'haja realitzat amb anterioritat a la firma de la present resolució. Tot això d'acord amb el que preveu l'article 31.3 de la Llei 38/2003, de 17 de novembre, general de subvencions, en relació amb l'article 118.1 de la Llei 9/2017, de 8 de novembre, de contractes del sector públic.  
ll) Assumir totes les responsabilitats que es deriven de l'activitat subvencionada, com a titular i promotor d'esta, incloent-hi el finançament total dels seus costos, així com els possibles excessos respecte del pressupost plantejat.  
m) En general, les obligacions que preveu com a bàsiques la Llei 38/2003 i el seu reglament de desplegament.  
4. L'incompliment de les obligacions anteriors produirà la pèrdua del dret al cobrament total o parcial de la subvenció atorgada, i tindrà com a conseqüència la minoració de la subvenció o, si és el cas, el reintegrament de les quantitats percebudes d'acord amb el que disposa el punt dotze d'esta resolució.  
Tot això sense perjuí, si és el cas, de l'exigència de responsabilitats que puguen correspondre d'acord amb la legislació vigent.  
  
Dècim. Règim i termini de justificació de la subvenció  
1. L'entitat beneficiària haurà de presentar, davant de l'òrgan gestor, la justificació adequada de la subvenció, de la realització de l'activitat, del compliment de les condicions imposades, i de la consecució dels objectius previstos en l'acte de concessió de la subvenció.  
El termini per a presentar la justificació finalitzarà el 31 d'octubre de 2024.   
2. En concret, l'entitat beneficiària ha de presentar un compte justificatiu del gasto realitzat, que es compondrà dels documents següents:  
  
a) Una memòria d'actuació justificativa del compliment de les condicions imposades en la concessió de la subvenció, amb la indicació de les activitats realitzades i dels resultats obtinguts.  
b) Una memòria econòmica justificativa del cost de les activitats realitzades, que contindrà:  
1r. Una llista classificada i numerada dels gastos de l'activitat, amb la identificació de la persona o l'entitat creditora i del document, el concepte del gasto, l'import, la data d'emissió i la data de pagament, la relació del gasto amb l'activitat subvencionada, el percentatge d'imputació de cada factura a la subvenció concedida i l'import imputat.  
  
2n. Les factures o els documents de valor probatori equivalent en el tràfic jurídic mercantil o amb eficàcia administrativa i la documentació acreditativa del pagament, ordenats correlativament, d'acord amb la relació anterior.  
Per a controlar l'acumulació eventual de subvencions, l'entitat beneficiària haurà de presentar una declaració responsable que faça constar que tots i cada un dels documents o les factures presentats s'apliquen únicament a la justificació de la subvenció concedida.  
Quant a les factures, hauran de complir els requisits que regula el Reial decret 1619/2012, de 30 de novembre, pel qual s'aprova el Reglament pel qual es regulen les obligacions de facturació i hauran d'emetre's dins de l'exercici 2024, i correspondre's el període de realització dels gastos subvencionables amb la preparació i l'execució de l'activitat subvencionada.  
Les factures han de reflectir amb el detall suficient les prestacions realitzades.  
No es podran aportar com a justificant de gastos els albarans, les notes d'entrega ni les factures proforma. L'acreditació dels gastos també es podrà fer mitjançant factures electròniques, sempre que complisquen els requisits exigits per a acceptar-les en l'àmbit tributari.  
  
Si es tracta d'un gasto de transport (excepte vehicle particular), s'haurà d'aportar el bitllet d'avió, tren, autobús o taxi en què conste la classe i la identitat del viatger. Igualment, s'haurà d'acreditar la relació del viatger amb l'activitat subvencionada.  
Si es tracta d'allotjament, en la factura ha de constar la identitat de la persona allotjada. Igualment, s'haurà d'acreditar la relació de la persona allotjada amb l'activitat subvencionada.  
Si es tracta d'un gasto en restauració, a més de la factura corresponent, s'haurà de certificar la identitat dels comensals, així com la relació que tenen amb l'activitat subvencionada.  
Respecte als gastos de transport en vehicle particular, s'haurà d'omplir el model de liquidació de dietes i gastos de viatge facilitat a este efecte.  
3r. Una relació detallada d'altres ingressos o subvencions que hagen finançat l'activitat subvencionada amb la indicació de l'import i la procedència, o, si és el cas, la declaració responsable de no haver rebut altres subvencions, ajudes o ingressos per a l'actuació objecte d'esta subvenció.  
4t. Els tres pressupostos que, si és el cas, i en aplicació de l'article 31.3 de la Llei 38/2003, de 17 de novembre, general de subvencions, haja d'haver sol·licitat l'entitat beneficiària.  
c) Declaració responsable firmada per la persona representant legal de l'entitat sobre el compliment de les obligacions que establix la Llei 38/2003, de 17 de novembre, amb la indicació expressa d'estar al corrent en el pagament d'obligacions per reintegrament de subvencions.  
  
3. En el cas que l'entitat beneficiària no deduïsca cap percentatge de les quotes d'IVA suportades, haurà de presentar una declaració jurada per la persona representant legal, mitjançant la qual es notificarà no tindre dret a practicar deduccions per les quotes d'IVA que puguen suportar. Alhora, presentarà un certificat de l'òrgan competent de la Hisenda Pública que acredite que no liquida IVA, o bé un certificat de situació censal i obligacions.  
Quant als documents acreditatius dels pagaments a les persones creditores, com a justificants de pagament s'admetran resguards de transferència (si engloba diverses factures, se n'haurà d'aportar una relació detallada), així com xecs i pagarés, en els termes següents:  
1r. Si la forma de pagament és una transferència bancària, esta es justificarà mitjançant el resguard de l'orde de càrrec i haurà de figurar en el concepte de la transferència el número de factura o, en defecte d'això, el concepte abonat.  
2n. Si la forma de pagament és el xec o el pagaré, el document justificatiu consistirà en un rebut, firmat i estampillat per la persona o l'entitat proveïdora, que haurà d'especificar la factura o la documentació justificativa del gasto a què correspon el pagament i la seua data, el número i la data del xec o, si és el cas, la del venciment del pagaré, i haurà d'aparéixer, davall de la firma, el nom i el número del NIF de la persona que firma.  
La forma de pagament prevista en els dos punts anteriors s'acompanyarà amb una còpia de l'extracte bancari del càrrec en el compte corresponent a l'operació justificada.  
4. Així mateix, l'entitat beneficiària haurà d'acreditar, per mitjà d'un certificat expedit per l'òrgan competent, davant de l'òrgan gestor de la subvenció que regula esta resolució, els punts següents:  
a) Que els fons s'han destinat a realitzar l'activitat per a la qual s'hagen concedit.  
b) Que la documentació original acreditativa del gasto realitzat i efectivament pagat es troba en les seues dependències, a la disposició de l'òrgan gestor de la subvenció, de la Intervenció General de la Generalitat i de la Sindicatura de Comptes.  
5. Tota la documentació justificativa haurà de ser remesa en el termini a través del procediment «Z - Sol·licitud general d'iniciació i tramitació telemàtica de procediments de la Vicepresidència Primera i Conselleria de Cultura i Esport· en l'enllaç següent: https://www.gva.es/va/inicio/procedimientos'id\_proc=g94645.  
  
Onzé. Forma de pagament de la subvenció  
1. La tramitació del pagament de la subvenció s'iniciarà després que la Fundación del Toro de Lidia aporte la justificació dels gastos corresponents, i que la Direcció General de Cultura comprove el que s'ha aportat, la realització de l'activitat o el compliment de la finalitat que determinen la concessió de la subvenció.  
  
2. No obstant el que disposa l'ordinal anterior, i a petició de l'entitat beneficiària, podrà anticipar-se un 30 % de l'import total de la subvenció, després de la concessió i la conformitat d'esta per part de l'entitat beneficiària, d'acord amb el que establix l'article 171 de la Llei 1/2015, de 6 de febrer, d'hisenda pública, del sector públic instrumental i de subvencions.  
3. El pagament s'efectuarà, una vegada rebuda la justificació i s'haja acreditat que l'entitat es troba al corrent de pagament de les seues obligacions tributàries i davant la Seguretat Social, mitjançant una transferència bancària al compte el titular del qual siga la Fundación del Toro de Lidia i que estiga donada d'alta en el sistema d'informació pressupostària de la Generalitat.  
En el cas que el compte bancari de l'entitat no estiga donat d'alta en la Generalitat, o calga modificar-ne les dades, l'entitat haurà de donar d'alta les seues dades en el sistema PROPER, en compliment de l'Orde 2/2022, de la Conselleria d'Hisenda i Model Econòmic, per la qual es regulen les actuacions o els tràmits d'alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat, i la Resolució de 16 de juny de 2022, del conseller d'Hisenda i Model Econòmic, per la qual s'aprova la implementació del sistema informàtic PROPER i es regulen les actuacions administratives automatitzades de la Intervenció de la Generalitat Valenciana.  
  
4. El pagament per tota la subvenció es podrà efectuar d'una sola vegada, o bé mitjançant pagaments fraccionats, que respondran al ritme d'execució de les accions subvencionades, que s'abonaran per una quantia equivalent a la justificació presentada i comprovada, amb data màxima de 31 d'octubre de 2024.  
5. En tot cas, els pagaments anticipats o fraccionats estaran subjectes a disponibilitat pressupostària i la garantia que, si és el cas, exigisca l'entitat concedent de conformitat amb l'article 171.5.f de la Llei 1/2015, de 6 de febrer.  
Les quantitats entregades anticipadament i no justificades hauran de ser reintegrades. L'Administració, d'acord amb el que preveu l'article 90 del Reial decret 887/2006, de 21 de juliol, pel qual s'aprova el Reglament de la llei general de subvencions, haurà de calcular els interessos de demora des del moment en què s'haja produït el pagament efectiu de l'ajuda fins al moment en què s'haja produït la devolució efectiva per part de l'entitat beneficiària.  
6. Els terminis previstos en este resolc podran ser ampliats de conformitat amb l'article 32 de la Llei 39/2015, d'1 d'octubre, del procediment administratiu comú de les administracions públiques, mitjançant una resolució de la persona titular de la Direcció General de Cultura.  
  
7. L'import total del pagament serà, en tot cas, igual a la quantia justificada correctament en cada un dels tres apartats d'actuacions establits, sense que la suma d'estes supere el límit de 300.000 €.  
  
  
Dotzé. Compatibilitat de les ajudes  
Esta ajuda nominativa serà compatible amb altres subvencions, ajudes, ingressos o recursos procedents de qualssevol administracions o ens públics o privats nacionals, de la Unió Europea o d'organismes internacionals, i concedits per a la mateixa finalitat que preveu la present resolució. Esta compatibilitat estarà condicionada al fet que l'import de les ajudes, aïlladament o en concurrència amb unes altres, no supere el cost de l'activitat subvencionada; tot això, de conformitat amb l'article 65.3.c del Reglament de la Llei 38/2003, de 17 de novembre, general de subvencions, aprovat pel Reial decret 887/2006, de 21 de juliol, i l'article 168.1.A, apartat c, de la Llei 1/2015, de 6 de febrer, de la Generalitat, d'hisenda, del sector públic instrumental i de subvencions.  
  
Tretzé. Minoració, anul·lació i reintegrament de les subvencions  
1. Es reduirà proporcionalment la subvenció en cas que la justificació dels gastos realitzats no arribe a la quantia atorgada, així com quan s'haja subvencionat una part del cost total de l'activitat, però no es justifique l'import total del gasto que suposa el desenvolupament de l'activitat mencionada.  
2. La presentació extemporània de la justificació donarà lloc a la incoació d'un procediment per a deixar sense efecte l'acte de concessió de la subvenció. En tot cas, es garantirà el dret d'audiència de l'entitat interessada.  
3. En els casos que preveu l'article 37 de la Llei general de subvencions, l'entitat beneficiària haurà de reintegrar el total, o una part, de la quantitat percebuda més els interessos de demora corresponents. En estos casos, s'incoarà l'expedient oportú que, amb l'audiència prèvia a l'entitat interessada, resoldrà la persona titular de l'òrgan gestor de la subvenció.  
4. La no realització per part de la Fundación del Toro de Lidia de les activitats subvencionables previstes en el resolc quart donarà lloc al decaïment del compromís econòmic de finançament per part de la Vicepresidència Primera i Conselleria de Cultura i Esport.  
5. El falsejament o l'ocultació de dades i documents, atés que afecten substancialment la concessió i l'entrega de fons públics, donarà lloc a l'exigència de responsabilitats, tant en l'orde administratiu com en el jurisdiccional competent.  
6. La Vicepresidència Primera i Conselleria de Cultura i Esport es reserva el dret a fer totes les inspeccions tècniques i administratives que es consideren necessàries a fi de conformar l'execució correcta de l'actuació subvencionada.  
  
Catorzé. Mètode general de control  
La Vicepresidència Primera i Conselleria de Cultura i Esport exercirà el control administratiu a través de la revisió de la documentació de caràcter econòmic, justificatiu, i de la memòria d'actuació presentada a fi de confirmar l'execució correcta de l'actuació subvencionada.  
  
Així mateix, es durà a terme la comprovació material de la realització efectiva de l'objecte de la subvenció mitjançant el pla de control següent:  
a) Tipus de control: durant el primer trimestre natural de l'any següent a aquell en què es publicarà la resolució de concessió de la subvenció, es revisarà novament la documentació administrativa aportada per l'entitat beneficiària de la subvenció i es comprovarà, mitjançant la Base de dades nacional de subvencions, les subvencions rebudes per l'entitat beneficiària per al mateix objecte de subvenció per a evitar concurrències i/o duplicitats. Així mateix, es durà a terme el control material de la realització efectiva de les activitats objecte de subvenció, mitjançant comprovacions in situ, en cas d'estimar-se oportunes, o bé mitjançant altres procediments, com per exemple vídeos, fotografies geoetiquetades o datades, o altres mitjans de prova en format electrònic, i també mitjançant la comprovació de les llistes de participants en els festejos duts a terme, així com del seguiment de la publicitat en els mitjans de comunicació, procediments que garantisquen la realització adequada de l'activitat subvencionada. Tot això d'acord amb el que establixen els articles 165.2.j i 169 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
b) Criteris de selecció de la mostra: el control previst en el paràgraf anterior arribarà a tots els gastos.  
c) Conclusions: es durà a terme una valoració global en la qual s'indicaran, si és el cas, suggeriments per a l'elaboració d'altres plans.  
Efectuades les actuacions oportunes per a comprovar l'adequació de la realització de l'activitat subvencionada, en cas d'incompliment total o parcial de l'activitat subvencionada, donarà lloc al procediment de reintegrament de la subvenció que hi corresponga, sense perjuí de la responsabilitat en què haja pogut incórrer l'entitat subvencionada.  
  
Quinzé. Protecció de dades personals  
1. La gestió d'esta subvenció comporta el tractament de dades de caràcter personal, per la qual cosa s'apliquen les mesures i les garanties que regula la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques quant al tractament de dades personals i a la lliure circulació d'estes dades (d'ara en avant, RGPD), i la Llei orgànica 3/2018, de 5 de desembre, de protecció de dades personals i garantia dels drets digitals.  
  
2. En compliment del que disposa l'article 13 de l'RGPD, la informació en matèria de protecció de dades és la següent:  
a) Responsable del tractament: Vicepresidència Primera i Conselleria de Cultura i Esport, plaça Nules, 3. 46979 València.  
b) Encarregat del tractament: Fundación del Toro de Lidia, domicili al carrer Moreto, 7-1r esquerra - 28878 Madrid.   
c) Delegació de Protecció de Dades de la Generalitat. Passeig de l'Albereda, 16. 46480 València. Adreça electrònica: wuw@amo.ap.  
d) Finalitat del tractament: gestionar la concessió de la subvenció.  
e) Les bases de legitimació general aplicables al tractament de dades són les previstes en els apartats c i e de l'article 6.1 de l'RGPD (l'interés públic i l'obligació legal), en relació amb les normes específiques que regulen este procediment.  
f) Quan la persona sol·licitant, o el seu representant legal, aporte dades de caràcter personal de terceres persones en el procediment administratiu, especialment en la fase de justificació de la subvenció, tindrà l'obligació d'informar-los en els termes que establix esta clàusula.  
g) Persones destinatàries de les dades: no està prevista la comunicació de dades de caràcter personal.  
h) Les dades no seran objecte de transferències internacionals.  
i) El responsable podrà efectuar, en l'exercici de les seues competències, les verificacions necessàries per a comprovar l'exactitud de les dades declarades per la persona interessada que es troben en poder de les administracions públiques.  
j) De conformitat amb l'article 13.2 de l'RGPD, totes les dades personals sol·licitades a través dels formularis i la documentació vinculada són necessàries per a poder tramitar la subvenció en les diferents fases del procediment. La falta de comunicació d'estes dades a la Conselleria comportarà les conseqüències que preveu l'ordenament jurídic.  
  
k) Termini de conservació de dades: les dades personals es conservaran durant el temps necessari per a complir la finalitat per a la qual se sol·liciten i pels terminis establits en les normes vigents per a complir obligacions i responsabilitats legals, i se suprimiran d'acord amb el que preveu la normativa d'arxius i documentació.  
k) La persona interessada té dret a sol·licitar al responsable del tractament l'accés, la rectificació i la supressió de les seues dades de caràcter personal, així com la limitació o l'oposició tant al tractament d'estes dades com a no ser objecte de decisions individuals automatitzades, de manera presencial o telemàtica, de conformitat amb el que indica la pàgina següent: http://www.gva.es/va/proc19970.  
ll) A més de qualsevol altre recurs administratiu o acció judicial, si la persona interessada considera no atesos els seus drets o vulnerat el tractament de les seues dades personals, pot reclamar davant de la Delegació de Protecció de Dades, de manera presencial o telemàtica, de conformitat amb el que indica la pàgina següent: https://www.gva.es/proc22094. A més, hi ha la possibilitat de reclamar davant de l'Agència Espanyola de Protecció de Dades.  
Per a més informació, es pot consultar el registre d'activitat de tractament accessible en https://cultura.gva.es/va/registre-de-tractament-de-dades.  
  
Setzé. Règim jurídic aplicable  
Estes subvencions es regiran, a més de pel que disposa esta resolució, per la Llei 38/2003, de 17 de novembre, general de subvencions, i pel reglament de la llei esmentada, aprovat pel Reial decret 887/2006, de 21 de juliol, excepte en el que afecte els principis de publicitat i concurrència, així com pel que disposa la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i per les altres normes de dret administratiu que siguen aplicables.  
  
Desseté. Efectes  
Esta resolució produirà efectes a partir de l'endemà de la publicació en el Diari Oficial de la Generalitat Valenciana. De conformitat amb el que establixen els articles 114, 123 i 124 de la Llei del procediment administratiu comú de les administracions públiques, i els articles 10, 14 i 46 de la Llei reguladora de la jurisdicció contenciosa administrativa, esta resolució, que posa fi a la via administrativa, pot ser objecte, potestativament, d'un recurs de reposició o bé pot plantejar-s'hi directament un recurs contenciós administratiu en els terminis corresponents i davant dels òrgans que s'indiquen a continuació:  
  
a) El recurs potestatiu de reposició ha d'interposar-se davant del vicepresident primer i conseller de Cultura i Esport en el termini d'un mes a comptar de l'endemà de la publicació d'esta resolució.  
  
b) El recurs contenciós administratiu s'ha d'interposar davant dels òrgans judicials de l'orde jurisdiccional contenciós administratiu, en el termini de dos mesos a comptar de l'endemà de la publicació d'esta resolució, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjuí que les persones interessades puguen exercitar qualsevol altra via que estimen oportuna.  
  
València, 30 de maig de 2024.- El vicepresident primer i conseller de Cultura i Esport, P. d. La secretària autonòmica de Cultura i Esport (Resolució 13.04.2022, DOGV 29.04.2022): Paula Añó Santiago  
ANNEX I  
Model de conformitat de la subvenció de concessió directa  
  
1. IDENTIFICACIÓ DE LA SUBVENCIÓ  
- Anualitat:  
- Òrgan gestor:  
- Import:  
- Títol:  
  
2. ENTITAT BENEFICIÀRIA  
- Nom o raó social (\*):  
- Tipus d'entitat:  
- Sigles:  
- NIF:  
- Adreça:  
- Localitat:  
- Província:  
- Telèfon:  
- Adreça electrònica:  
- Pàgina web:  
  
(\*) El nom ha de coincidir amb el que figura en esta resolució.  
  
  
Dades de la persona representant:  
- Nom:  
- Cognoms:  
- DNI/NIF:  
- Càrrec:  
Dades domiciliàries a l'efecte de notificació:  
- Adreça:  
- Localitat:  
- Província:  
- Codi postal:  
Dades de la persona de contacte en cas que siga diferent de la persona sol·licitant:  
- Nom i cognoms:  
- Telèfon:  
- Adreça electrònica:  
  
3. DECLARACIÓ RESPONSABLE  
a) D'acord amb el que disposa l'article 5 del Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic, done la meua autorització perquè l'Administració obtinga directament l'acreditació del compliment de les obligacions tributàries i amb la Seguretat Social, així com per a la comprovació directa de les dades d'identitat (DNI), i, si és el cas, de residència.  
  
Sí No   
  
En cas que no subscriga l'autorització corresponent, la persona interessada estarà obligada a presentar els documents corresponents junt amb esta conformitat.  
b) Declare que, a la vista de les bases que regixen esta resolució, les accepte íntegrament i accepte la subvenció per al projecte a què es referix esta resolució.  
c) Declare que l'entitat a la qual represente no es troba sotmesa a les prohibicions previstes en l'article 13 de la Llei 38/2003, general de subvencions, que determina la prohibició d'obtindre la condició de beneficiària de subvencions, i cal destacar especialment la de no ser deutora per reintegrament de subvencions.  
d) Declare que totes les dades que figuren en este document són certes i em compromet, en nom de l'entitat, a destinar l'import de la subvenció que es regula i es concedix en esta resolució a l'objecte previst.  
  
e) Declare, baix la meua responsabilitat, que els documents que aporte són una còpia fidel de l'original, que s'aportaran a requeriment de l'Administració.  
f) Declare que conec l'obligació d'informar els tercers, les dades personals dels quals hauran d'aportar al llarg del procediment, especialment en la fase de justificació de la subvenció, que les seues dades seran facilitades a la Vicepresidència Primera i Conselleria de Cultura i Esport, com a responsable del tractament, amb la finalitat de gestionar la subvenció concedida.  
  
4. DADES DEL PROJECTE, EL PROGRAMA O EL PLA PER AL QUAL ES CONCEDIX LA SUBVENCIÓ.  
- Descripció del projecte:  
- Data inici:  
- Data fi:  
- Resultats previstos:  
  
Data i firma de la persona representant de l'entitat: